Exqrch/javanese-Komodo-pixelgpt huggingface dataset:
Legenda lokal nyaritakaké yen, Geunteut ya iku makhluk kang ala kang jalmo ala kang seneng ngapusi bocah-bocah kanthi cara gawe dalan kang apik banget disawang mripat, babagan iki kang sering ndadekake bocah-bocah bakal padha kabujuk kanggo mlaku luwih adoh
Sawise adoh saka omahé, bocah-bocah kui mau bakale eling yen dhèwèké ilang ana ing sajroning papan kang ora dingerteni
Ing wayah iku, Geunteut bakal nyulik bocah-bocah mau karo njambak rambute bocah-bocah mau banjur diangkat lan dijupuk menyang wana sadurungé dipangan uri-urip
Wong tuwa uga asring nyariosake legenda Geunteut déning anak-anaké kanthi matur : "Yen mlaku-mlaku ing wayah wengi, jaganen rambutmu
Geunteut biasane narik rambute bocah-bocah kang arep diculik." Crita iku asring kacarioasaken kanthi kekarepan supaya bocah-bocah ora metu saka omah ing wayah wengi.
Pulau Rubiah Pulo Rubiah iku sawijining pulo sing dumunung ing Indonesia
Pulo Rubiah iki bagéan saka wilayah Kutha Sabang, propinsi Nanggroe Aceh Darussalam
Pulo iki dumunung ing sisih kulon-sagara saka pulau Weh
Pulo iki salah sijining pulo kang iso dadi destinasi wisata ana ing Indonesia.
Eny Sagita Eni Setyaningsih, utawa luwih dikenal kanthi jeneng Eny Sagita (lair ing Nganjuk, 14 Dhésèmber 1984) ya iku penyanyi dangdut kewarganegaraan Indonesia
Eny tambah populèr amarga jargon "Assololley" lan lagu "Ngamen 5." Eny Sagita miwiti karir nyanyi saka panggung ning panggung
Saiki wis nduwé grup musik dhéwé kang dibungkus karo seni khas Jawa Wétan, ya iku musik jaranan (kuda lumping) kang diwènèhi jeneng Orkes Melayu (OM) Sagita, OM New Scorpio lan OM Menthul Musik
Eny nduwèni penggemar saka macem-macem wilayah kang diarani "Bolone Eny Sagita" (Awalé diarani "Eny Sagita Lover's")
Ing taun 2012-2014, Eny Sagita pernah dilaporké déning kang ngréka lagu "Oplosan", Nur Bayan
Nur Bayan nganggep Eny nyanyi lagu "Oplosan" tanpa ijin
Sawise prosès dawa, ing awal taun 2014 padha sarujuk kanggo damai
Awal 2014, Eny Sagita lan Nur Bayan ngerilis lagu "Sahur Yuk Sahur" lan "Doremi".
Gong kemodong Gong kemodong duwé aran liyan kang rada akèh ya iku gong "kemada, gong anggang-anggang, gong genthong, gong jemblok," lan "gong jun""." Ricikan gamelan iki lumrah dienggo minangka jejangkep gamelan gadhon
Biasané, waditra/ricikan iki dicawisi siji kanggo rong laras gamelan
Rupa gong kemodong iki nganggo rong wilah kang ukurané gedhé minangka sumber muniné
Amarga iku ricikan iki lumebu ing golongan ricikan wilah ageng kang dipepaki pencu kang uga ukurané gedhé
Dhapukan ricikan iki lumebu ing golongan ricikan panandha
Muni ricikan gong kemodong dikasilké nganggo cara nabuh pencu’ne nganggo gada tanggung
Ujung gada mau dipepaki karo iketan tali lan kain saéngga ngebentuk bola bulet
Swara gong kemodong digawé melang-melung lan duwé getar swara kang cukup suwé
Ricikan iki biasané ditemoké ing daérah padésan ing Pulo Jawa minangka jejangkep gamelan prasaja.
Gong bumbung Gong bubung iki lumrah dienggo minangka jejangkep gamelan cokèkan
Adhakané ricikan iki dicawisi siji kanggo rong laras gamelan
Yèn dideleng saka kasil muni, ricikan iki klebu ing golongan ricikan pipa ageng
Amarga rupa ricikan gong iki digawé saka pring petung
Dhapukan ricikan iki minangka ricikan panandha, padha kaya gong kemodong
Muni gong iki dikasilaké nganggo cara niup lan nabuh nada kang dikarepaké mawa lambé utawa cangkem ing lobang tiup
Gong iki digawé sing rong watang pring
Siji watang ukurané gedhé lan dawané garis tengah kira-kira 12-15 sèntimèter, dawané watang kira-kira semèter utawa lewih
Gong iki uga karan gong suwuk (dudu gong suwukan) amarga cara nabuhé iku disuwuk kang tegesé ditiup.
Embat Embat ya iku istilah kang ana ning khazanah karawitan Jawa
Istilah iki ateges musyawarah utawa pirembugan
Ing karawitan embat ateges dhuwur andhapé tatanan laras ing sawiji tangga nada ketemtu
Teges liyané gedhé ciliké éwah-éwahan laras karawitan saka penalaan bakuné
Embat uga bisa ateges lengkung, ngelengkung, mèngkal-mèngkol
Embat ing karawitan iku dipandum dadi telung golongan, ya iku: "Embat andhap", ya iku tatanan laras (nada) ing sawiji andha laras (tangga nada) ketemtu ing andhap (isor)
Gamelan kang larasé kang ditala ing embat andhap umumé ngasilaké laras-laras kang kerasa andhap lan duwé nges rasa tentrem
"Embat madya" ya iku tatanan laras ing sawiji andha laras ketemtu kang ana ing daérah madya (tengah)
Gamelan kang larasé ditala ing embat madya ngasilaké kumpulan laras kang kerasa rada dhuwur, anadéné swara kang dikasilaké duwé rasa ramé lan rada gumbira
"Embat inggil" ya iku tatanan laras ing sawiji andha laras ketemtu kang ana ing daérah inggil (dhuwur)
Gamelan kang larasé ditala ing embat inggil umumé ngasilaké kumpulan laras kang kerasa dhuwur, anadéné swara kang dikasilaké kabéh duwé rasa rame lan gumbira.
Pratélan araning gendhing gendèr Ing ngisor iki kapacak aran-araning gendhing gendèr sing kamot ing cathetaning R
Atmamardawa (Warsadiningrat) ing udakara taun 1926.
Pratélan araning gendhing bonang Ing ngisor iki kapacak aran-araning gendhing bonang sing kamot ing cathetaning R
Pratélan araning gendhing rebab Ing ngisor iki kapacak aran-araning gendhing rebab sing kamot ing cathetaning R
Gonzalo Aguirre Beltran Gonzalo Aguirre-Beltran ya iku ahli antropologi saka Mèksiko kang lair ing 7 September 1908
Dhéwéké nguwasani akéh isu ing antropologi kayadéné hubungan ras, antropologi kedhokteran, obah-obahan budaya, linguistik terapan, pangembangan, antropologi pulitik, lan kajian daérah
Nanging kajian mligi iku ing bebrayan marjinal ing Amérika Latin
Beltran uga dadi nliti prakara obah-obahan sosial ing Méksiko lan Amétika Latin
Beltran njurung warga asli lan masarakat bebrayan kulit ireng minangka aktor partisipasi obah-obahan ing prosés biologo ras
Kasil obah-obahan mau akhiré kasilakén ras lan budhaya méstizo kang tegesé campuran antara Éropah lan Amérika asli
Sanajan minangka dilatih dadi dhokter, Beltran nemokaké kawigatané ing étnohistori lan ahli antropolog nalika ing Veracruz
Beltran akéh ngelakoni panlitian lapangan ing Méksiko awittaun 1932 nganti 1960
Beltran sèda 5 Fébruari 1996
Buku-buku karyané ya iku "La Población Negra de Mexico" taun 1946, "Formas de Gobierno Indígena (Indigenous Forms of Government)" taun 1953, "Regions of Refuge (Regiones de Refugio)" taun 1967.
Adeg-adeg (slametan) Adeg-adeg utawa labuh tandur iku slametaning para tani Using ing Banyuwangi sing diadani sadurungé mangsa pananduré pari
Slametan iki awujud panyuwuning berkah marang (1) Allah, (2) sing mbaureksa désa, lan (3) Déwi Sri amrih pariné didohaké saka bebaya ama
Para tani sing sawahé padha cedhak-cedhakan lumrahé ngadani slametan iki bareng dadi saji
Urut-urutan lakuné adeg-adeg ya iku: (1) ngobong menyan lan nyajèkaké sega urap (sega, jangan urap, lan manéka warna lawuh), (2) maca donga utawa mantra dipandhégani sawijining tani sing tinuwakaké, (3) para rawuh ngrahabi sajèn bebarengan, (4) nandur pari déning sawijining tani minangka sasmita pambukaning mangsa pananduring pari.
Angrosino ya iku ahli antropologi saka Amérikah Sarékat kalahiran taun 1947
Angrosino iku kawigatané ing antropologi terapan lan mètode panlitian
Terbitan karya tulisané iku "Do Applied Anthropologists Apply Anthropology" ing taun 1976
Isi bukuné ngenalaké cara anyar antropologi terapan lan éksplorasi kang suwèné 20 taunan
Buku kuwi uga medharaké mligi dampak advokasi implikasi sosial ing tataran bebrayan
Angrosino fokus ing mètode panlitian kualitatif khususé sujarah urip ("life history") lan pangamatan partisipan kang intènsif
Élmuné mau diolèhaké kang proyék-proyék terapan kang suwéne taunan khususé ing antropologi kedhokteran
Panlitian lapangané wis naté ing Aruba, Trinidad lan Tobago, Saba, lan Amérikah Sarékat
"Anthropology Field Projects and Doing Cultural Anthropology" iku dadi conto komitmen dhèwèké nganggo pamulangan murid-murid antropologi
Ulmaceae Ulmaceae iku sawijining suku anggota tetuwuhan ngembang
Urticaceae Suku lateng-latengan utawa Urticaceae iku siji suku anggota tetuwuhan ngembang
Jantèn Jantèn ya iku woh jagung kang dipanèn nalika isih pentil lan bonggolé durung atos
Jantèn diundhuh kanggo dimangsak lan racaké rupa osèng-osèng utawa olahan liya kang tanpa duduh
Jantèn uga diarani "kobot, putrèn, kuncung, solèng, utrèn, kamplong, posol" lan "léntré"
Racaké jantèn kaasilaké saka budidaya jagung kanggo asil sampingan lan mung kanggo diolah lan dipangan wong tani
Nanging uga ana kang nandur jagung kang diajab mung kanggo ngasilaké jantèn
Ana loro cara kanggo ngasilaké jantèn, gumantung saka tujuan nandur jagung
Cara pisanan, menawa nandur jagung pancèn mung kanggo ngasilaké jantèn, saka wiwitan dipilih variétas kang cocok
Pira-pira variétas bisa dipilih, mligi kang bisa ngasilaké jantèn kang akèh saben wité
Déné menawa kanggo asil sampingan, umumé dipanèn saka tuwuhan jagung biyasa lan dipilih saka pentil jagung kang moner loro saka ndhuwur lan uga ngisor-ngisoré
Déné kang paling ndhuwur tetep diingu nganti tuwa
Jantèn énggal dipanèn nalika rambut jagung wis lekas njedhul saka klobot utawa pirang-pirang dina sawisé
Woh jagung cepet anggoné gedhé, mula panèn jantèn kudu énggal dileksanakaké menawa wis wayahé
Racaké ukuran jantèn dawané lan gedhéné
Jantèn kalebu kuluban kang disenengi sadonya
Déné prodhuksiné uga tambah akèh sajroné 10 taun iki
Klobot saka jantèn uga bisa kanggo pakan rajakaya.,
Malaumkarta, Makbon, Sorong Malaumkarta iku kalurahan sing kapernah ing Dhistrik Makbon, Kabupatèn Sorong, Provinsi Papua Kulon, Indonésia
Kalurahan iki kodhené wewengkon 92.01.01.2004.|
TOEIC TOEIC ("Test of English for International Communication") ya iku ujian Basa Inggris kanggo wong kang basa mligi dudu nganggo basa Inggris
Ujian TOEIC bisa ngukur kapinteran basa Inggris kanggo individu kang magawé ana ing lingkungan internasional ing padinané
Biji-bijiné saka ujian iki nuduhaké pinter apa orané wong kuwi gunem nganggo basa Inggris ing ranah bisnis, ranah dagang, lan ranah industri
Educational Testing Service (ETS) Amerika Sarekat ngembangaké ujian TOEIC kanggo ngukur prèstasi nggunakaké basa Inggris ing lingkungan bisnis
Yasuo Kitaoka minangka tokoh baku tim Jepang kang ngandhut idé dhasar TOEIC
11, 2009 Jepang Times, "Ing taun 1970-an, Kitaoka wiwit rembugan karo ETS kanggo nggawe ujian komunikasi basa Inggris kang anyar kang digunakake ing Jepang
ETS nanggapi kang dibutuhake organisasi nirlaba kanggo bisa dadi mitra
Kitaoka nyoba kanggo njaluk bantuan saka Kementerian Pendidikan, nanging para birokrat ora nemokaké ujian anyar kanggo ngetrapake STEP Eiken, ujian Inggris kang wis diduweni dening pelayanan
Yaeji Watanabe minangka birokrat tingkat tinggi pensiun saka Departemen Perdagangan Internasional lan Industri (jenenge Departemen Ekonomi, Perdagangan, lan Industri, utawa Departemen Ekonomi, Perdagangan lan Industri | METI ]]) mbuktikaké wigati kanggo panyiapan TOEIC
Watanabe tetep kontak karo kancanane nalika nggarap dewan direksi kanggo World Economic Information Services (WEIS) lan minangka ketua Asosiasi Ekonomi Jepang-China, loro perusahaan kepentingan umum kang beroperasi ing MITI
Watanabe nolak panjalukan wawancara, nanging pawartos kasebut nggambarake carane dheweke ngalahake oposisi Kementerian Pendidikan menyang TOEIC kanthi njupuk panutup "mburi pelayanan tameng perdagangan
Watanabe yakin yen pelayanane kang lawas kudu main peran utamane kanggo ngetokake test Inggris kang anyar, lan mbentuk Panitia Pemandu TOEIC ing sangisore WEIS
Anggota panitia kalebu liyane pensiunan MITI birokrat lan pemimpin bisnis pengaruh
Panjurung pamaréntahan ditampa, ETS wiwit ngembangake ujian ing taun 1977
Ing taun 1979, para pelajar basa Inggris ing Jepang kapenuhan ing wiwitan akeh formulir jawaban TOEIC
Panyerta utama ETS yaiku Universitas Cambridge, kang administrasi IELTS, FCE, CAE, lan CPE lan Trinity College London, kang nganakake ujian GESE lan ISE
Jenis tes TOEIC iki béda karo TOEFL
Ing TOEIC mung ana rong bagéyan ya iku bab ngrungokaké ("listening") lan bab maca ("reading")
TOEIC lumangsung rong jam suwéné lan dumadi saka 200 pitakonan
Ing bab ngrungokaké ("listening") iki nguji pinter orané panyarta ujian mangerti paguneman ing basa Inggris
Bagéyan "listening" iki suwéné 45 menit
Bagéyan iki ana 100 pitakonan
Bab utawa bagéyan sabanjuré ya iku bab maca ("reading")
Bagéyan iki ana telung bagéyan manèh kanggo nguji pinter apa orané saban panyarta kanggo mangertèni wacan ing basa Inggris
Bagéyan "reading" iki wektuné 75 menit
Biyasané kang mèlu ujian TOEIC ya iku karyawan utawa staf kang nyambut gawé ing kantor-kantor kang akèh nganggo basa Inggris ing pagunemané, calon mahasiswa manca nagara, lan wong-wong pribadi kang nekuni basa Inggris
Versi anyar tes TOEIC Listening & Reading dirilis ing taun 2006
Owahan iki bisa diringkes kaya ing ngisor iki: Miturut survei kang dilakokaké ing taun 2006 dening Institut Komunikasi Internasional Komunikasi (Zaidanhōjin Kokusai Bijinesu Komyunikēshon Kyōkai, Institut Komunikasi Internasional Komunikasi), 56,8% saka responden kang njupuk loro kang lawas lan versi revisi saka Uji TOEIC ing Jepang nemokake versi kang luwih angel
Ing ngisor skor kasebut, panerake test ngasilake, luwih ditandhani kecenderungan iki
Rata-rata 85.6% saka kang ngupaya skor saka 10 nganti 395 poin nggoleki tes TOEIC kang wis direvisi luwih angel, lan 69.9% kang ngasilake 400 nganti 495 poin mikir cara iki, kaya 59.3% kang ngasilake 500 nganti 595 nilai
Antarane wong-wong kang mencapai 600 nganti 695 poin 58,9% setuju karo temuan kasebut
700 nganti 795 poin 48,6%, 800 nganti 895 poin 47,9%, lan 900 nganti 990 poin 39,8%
2006 uga nliti tes Tes TOEIC Speaking & Writing
Ing taun 2007 ana owah-owahan tambahan kanggo tes TOEIC Reading & Listening kang ngurangi tekanan marang pengetahuan babagan aturan gramatikal
" Pambijian TOEIC " Nilai ing TOEIC Listening and Reading test ditemtokake dening nomer jawaban kang bener
Jumlah jawaban kang bener ing saben bagean diowahi menyang skor kang wis kecathet
Telung skor TOEIC Listening lan Reading kang diwatesi kanggo saben ujian: Saben sub-skor bisa nganti 5 nganti 495 poin
Skor Total antara 10 nganti 990
Ora ana skor negatif
Skor Total kalebu jumlah bagean saka Listening lan sub-skor bagean Reading
Ing taun 2016, sistem TOEIC diganti kaping pisanan ing 10 taun
ETS nyatakake yen owah-owahan TOEIC bakal nggambarake nggunakake komunikasi online ing masyarakat modern.
Chinsuko Chinsuko ((ちんすこう、金楚糕、きんそう糕 utawi 珍楚糕, chinsuko) punika kué garing tradhisional khas saking Okinawa ingkang asalipun saking resèp jaman Kerajaan Ryukyu
Kué punika mèmper kaliyan biskuit, bahan dhasaripun saking terigu, gula, lan ugi lemak babi
Wonten ing papan-papan wisata ing Prefektur Okinawa, Chinsuko punika dipunsadé kanthi ngginakaken kothak-kothak minangka kué angsal-angsal (miyagegashi)
Utawi saged dipundadosaken campuran ès krim rasa chinsuko
Kué punika ugi dipunsadé kanthi manéka warna rasa
Kadosta rasa cokelat, kèju, nanas, lan ugi miso
Rumiyin chinsuko punika kué kanggé kulawarga ing istana Kerajaan Ryukyu
Rakyat byiasa punika boten saged ngrahapi kué punika, satemah kue punika dipunwastani "chinsuko" ingkang wonten ing Basa Okinawa punika ateges "kué ingkang langka"; "chin" (珍, "chin" tegesipun "langka" utawi "emas") lan "suko" (???, "suko" "kue")."suko" (すこう, "suko" "kue")
Kué-kué ingkang saking Tiongkok wiwitanipun dipuntepangaken dhateng tiyang Ryukyu déning para ahli damel kué ingkang ndhèrèk wonten ing rombongan utusan saking Tiongkok ("sapposhi")
Rombongan punika rawuh tanpa kendhat kirang langkung 500 taun, wiwit saking jaman Dinasti Ming dumugi jaman Dinasti Qing saben Kerajaan Ryujyu ngangkat raja ingkang énggal
Wiwitanipun chinsuko punika kué ingkang sinebat "chiirunko"
Kué punika dipunmatengaken kanthi dipunkukus
Sasampunipun dipunkukus, glepung beras dipuncampur kaliyan gula lan lemak babi lajeng dipuncithak
Lajeng dipunkukus malih dumugi saèstu mateng
Resèp kué punika boten éwah sedangunipun mangsa pamaréntahan Kerajaan Ryukyu
Chinsuko punika éwah dados kué ingkang dipundamel mateng kanthi cara dipunpanggang nalika tahun 1908 .
Gègèr Sepèi Gègèr Spèi (tinulis uga Sepoy, Sepèhi) ya iku kedadéan panglurugé wadyabala Inggris ing tanggal 19-20 Juni 1812 marang Kraton Ngayogyakarta
Jeneng Spèi kajupuk saka jeneng saradhadhu Spèi kang digunakaké Inggris nalika semana.
Sawise walanda teluk lan Hindhia-walanda dadi panguwasané inggris (1811), Sultan Hamengkubuwana II bali jumeneng nata
Déné Pangéran Mangkunegara balik kajumenengaké Adipati Anom sarta agawé bedhamèn marang ramané ing tanggal 5 Novèmber 1811
Nanging tumekané wadyabala Inggris ditampik déning kraton-kraton ing Jawa (Kasultanan Ngayogyakarta lan Kasunanan Surakarta) lan ngadani prajanjèn wadi kanggo mbaléla nyingkiraké bangsa kulit putih
Kaanan kang sansaya panas ndadèkaké John Crawfurd kang dadi Residhèn Inggris ing Ngayogyakarta kepéngin ngadani pirembugan marang Mangkubumi lumantar Pangéran Dipanegara
Inggris nduwèni karep njumenengaké manèh Mangkubumi pinangka sultan amarga dianggep luwih tata lan miturut tinimbang ramané
Déné Sultan Hamengkubuwana II duwé niyat ngganti Adipati Anom marang Mangkudiningrat
Déné putra makutha kariwayataké ing" Babad Bedhahing Ngayogyakarta" utawa "Babad Ngengreng" anggitané Bendara Pangéran Harya Panular lan paninjo déning Residèn Valck mratèlakaké menawa putra makutha uga ora duwé niyat ngrebut kuwasa saka kang rama, sanajan keslametanè kaancam déning kang rama
Kuwi sebabè putra makutha tetep ana ing kraton nalika Inggris nyerang
Ing 13 juni, 1812, 1000 prajurit Inggris kang separoné prajurit séwan saka Sepèi lumebu ing BèntengVrèderburg kanthi sesidheman
Raffles teka ing Yogyakarta ing tanggal 17 juni 1812
Dina sabanjuré jam lima ésuk, kulawarga Pangéran Natakusuma ngungsi marang bèntèng Walanda, déné para pandhèrèké nganggo tenger gombal putih ing lengen kiwa kanggo tandha marang Inggris
Ing dina iku, wadyabala kang kabawah Raden Harya Sindureja kasil nelukaké prajurit kapaleri Inggris lan dadi siji-sijiné palagan kang dimenangi kraton
Ing dina iku uga, Raffles ngada-ada Sultan supaya paring panguwasané marang putra makutha kang banjur ditampik déning Sultan
Ing 19 juni 1812, pasukan Inggris wiwit némbakaké meriyem menyang kraton kanggo ngancam, nanging ora digagas déning sultan
Kedadéan ing "bastion" pojok lor wétan kang ing kono meriyem Kyai Nagarunting njeblug nalika digunakaké, njalari sawatara prajurit saka brigade Setabel, pasukan bala meriyem saka kraton nandang tatu mlosoh
Sawijining gudhang amunisi kang dijaga déning prajurit brigade Bugis uga kalapuraké njeblug marga peluru saka mriem inggris
Palagan utama dumadi ing 20 Juni 1812 kang dimenangi déning Inggris
Ing ésuk dina sabanjuré, wadyabala Inggris lumebu ing kraton migunakaké andha pring kang disiapake déning Kapiten Cina aran Tan Jin Sing
Saliyané iku, "plengkung" Tarunasura lan régol Pancasura uga dirusak nganggo mriyem
Dredah kuwi njalari pira-pira kulawarga Kraton Yogyakarta nemahi pralaya, kalebu putra mantu sultan (KRT Sumadiningrat, senapati saka kraton) lan Ratu Kedaton
Nalika wadyabala Inggris kasil ngepung "kedhaton", Sultan Hamengkubuwana II kang ngagem rasukan sarwa putih banjur pasrah
Kabéh gaman lan ageman sultan dalah sentana dalem dilucuti dening wadyabala inggris
Sultan banjur diarak menyang omah Residhen kang saiki diarani Gedhung Agung
Pasukan Inggris njarah bandhané kraton kalebu naskah-naskah ana kraton digawa menyang Inggris
Cacah saka teks kang digawa kira-kira luwih saka 7000 besik
Déné kang saiki bisa kalacak mung sapérangan waé, kaya ta kang digawa Kolonèl Colin Mackenzie menyang Benggala taun 1813 cacah 66 besik lan saiki kasimpen ing The Mackenzie Private Collection, cacah 45 besik digawa John Crawfurd lan taun 1842 didol menyang British Mueum lan gurnadur jéndéral Rafflès uga nyekel 55 besik kang sapungkuré banjur diwènèhaké menyang Royal Asiatic Sosiety.
Kajaba iku saanané penganggon, gaman, wayang, gamelan ing kraton uga diangkut menyang Benteng Vredeberg nggunakaké kréta lan kuli-kuli
Pusaka aran Kiai Paningset, Kiai Sangkelat, Kiai Urub, Kiai Jingga, Kiai Gupita, Kiai Jaka Piturun lan Kiai Mèsem uga digawa
Nanging, nalika jumenengan Sultan Hamengkubuwana III, pusaka keris dibalekaké manèh menyang kraton
Sawisé perang rampung, pangéran AdipatinAnom diangkat dadi Sultan Hamengkubuwana III lan diparenganké mapan ing kraton
Nalika 22 Juni 1812, Raffles ndhapuk Natakusuma minangka Paku Alam I, kang mréntah ing wilayah Pakualaman
Banjur 3 Juli 1812, Sultan Hamengkubuwana II lan putrané cacah loro ya iku Pangeran Mangkudiningrat lan Mertasana dipindhah menyang Semarang lan banjur kakendhangaké menyang Pulo Penang.
Tanah Runcuk Tanah Runcuk utawa Tanaruncuk iku proyèk kagunan gegawéané juru kagunan Timoteus Anggawan Kusno sing pisanan dipamèraké ing tanggal 8 Novèmber 2014 ing Kedai Kebun Forum, Yogyakarta
Tanah Runcuk mono wewengkon éthok-éthokan sing caritané ditemokaké déning Ludwig Stern, wong sing lagi ngumbara lan mbudidaya kopi saka Hamburg, karo kancané nama Kreuzer Wallach, antropolog saka Frankfurt, ing taun 1864
Tanah Runcuk digambaraké minangka sawijining wewengkon sing ora konangan pamaréntah kolonial Indhiya-Nèderlan
Ing proyèk iki, Tanah Runcuk dicaritakaké minangka sawijining laladan sing "wis ilang" saka alam pikiré wong Indonésia
Tanah sing "ilang" mau banjur ditliti déning tim gabungan panliti sing kagiyatané diayomi Centre for Tanah Runcuk Studies (CTRS), bebadan éthok-éthokan minangka péranganing karyané Timoteus asesirah "Memoar Tanah Runcuk"
Para panliti mau dicaritakaké ngayahi sawenèh panlitèn ngenani cathetan étnografi lan artéfak kolèksiné Ludwig Stern lan Kreuzer Wallach
Artéfak mau wujud manuskrip, rekaman gambar, foto, utawa barang temon sing caritané ditemokaké ana ing sawijining gudhang sajeroné yasan tilas pabukon ing Weimar, Jerman ing taun 2006
Saka cuwilaning dhongèng lan geguritan sing kacathet ana ing buku "Saben Fidem Intrepidus", dicaritakaké yèn Ludwig Stern Jr
lan Kreuzer Wallach ilang sawisé ndlajah Tanah Runcuk
Karya iki minangka sawijining tanggapan tumrap novèl otobiografiné Multatuli asesirah "Max Havelaar"
Minangka proyèk kagunan, Tanah Runcuk uga dadi irah-irahan mirunggan ing Festival Film Dokumenter 2014 (FFD 2014)
Lumantar karyané iki, Timoteus ngajak supaya wong-wong manggalih manèh samubarang konsèp sing saiki wis dianggep bener lan nyata kaya-kaya ora ana masalah babar pisan
Tanah Runcuk iki uga minangka satir kritis tumrap réprodhuksi kasunyatan sing kerep ngilangaké kalinggihané manungsa
Kanthi dalan réalisme magis sing diwujudaké lumantar médhiyum kagunan rupa, Timoteus mbangun narasi karyané minangka pambudidaya maca manèh historiografi sarana èkspèrimèntasi kagunan tumrap sajarah sing mung bisa dilamunaké (diawang-awang).
Perang Paregreg Perang Paregreg (Jawa Kuna: parĕgrĕg) iku perang sadulur ing Majapait kang kadadéané ing taun 1404-1406
Perang iki minangka perang rebutan panerus kaprabon antarané praja kulon kang dipandhégani Wikramawardhana, karo praja wétan kang dipandhégani Bhré Wirabhumi
Perang iki njalari pepeteng (bencana), krisis, éwuhing praja, kurasing bandha, lan marlesuning praja, kang dinuga njalari susuté prabawaning Majapait ing taun-taun candhaké
Pamérang dadi praja kulon lan praja wétan
Karajan Majapait diyasa ing taun 1293 déning Radèn Wijaya kang dibantu Arya Wiraraja (Bupati Madura)
Awit saka pambiyantuné, ing taun 1295 Radèn Wijaya mènèhi Arya Wiraraja sapérangan Jawa Wétan kang sisih wétan, kalebu wewengkon Blambangan, déné Lumajang dadi kutha krajané
Sasuwéné Radèn Wijaya kuwasa, Arya Wiraraja maréntah wewengkon sisih wétan mau kanthi tentrem minangka wewengkon bawahané Majapait, nanging uga duwé hak-hak tinamtu
Ing taun 1316, Jayanagara minangka putra lan turunané Radèn Wijaya kasil nglerem ontran-ontran kang didhalangi Nambi ing Lumajang
Nambi mono panerusé Arya Wiraraja
Saleremé ontran-ontran mau, wewengkon kulon lan wewengkon wétan ing Jawa Wétan manunggal manèh
Miturut "Pararaton", ing taun 1376 njedhul "sawijining gunung anyar" kang mratandhani wetuning karaton (punjering pamaréntahan) anyar minangka tandhinganing punjering pamaréntahan Majapait kang wis ana
Miturut babad saka Cina Ming, ing taun 1377 ana karajan swatantra cacah loro ing Tanah Jawa
Saben karajan mau ngirim caraka menyang Praja Ming
Praja kulon diratoni "Wu-lao-po-wu" lan praja wétan diratoni "Wu-lao-wang-chieh"